Waldemar Löfman

Johan Svante Waldemar Löfman (16. elokuuta 1879 Kokkola – 22. syyskuuta 1965 Turku) oli suomalainen juristi ja Turun kunnallispormestari.

Löfmanin vanhemmat olivat mekaanikko Johan Abraham Löfman ja Maria Elise Wenman. Hän pääsi ylioppilaaksi Turun ruotsalaisesta klassillisesta lyseosta vuonna 1900 ja suoritti Helsingin yliopistossa ylemmän hallintotutkinnon 1905 ja oikeustutkinnon 1910. Löfman sai varatuomarin arvon 1913.

Löfman oli Turun lääninhallituksessa ylimääräisenä lääninkonttoristina vuodesta 1901, tullihallituksessa ylimääräisenä kamarikirjurina vuodesta 1905 ja Turun maistraatissa notaarina vuodesta 1917. Turun kunnallispormestarina Löfman oli 1921–1949.

Waldemar Löfman oli naimisissa vuodesta 1914 Margaretha Mathilda Sjöblomin kanssa.

Lähteet 

Suomalaiset juristit
Turun kaupunginjohtajat ja pormestarit
Vuonna 1879 syntyneet
Vuonna 1965 kuolleet